འཁྲིད་བཤད

འཁྲིད་བཤད་དེ་དཔེ་ཁྲིད་བཤད་པ་ནི་དཔེ་ཁྲིད་ཇུས་འགོད་དང་དེའི་གཞུང་ལུགས་ཀྱི་རྒྱབ་བརྟེན་བཤད་པར་གོའོ། ། འདི་ནི་སློབ་ཁྲིད་ཞིབ་འཇུག་དང་དགེ་རྒན་གསོ་སྦྱོང་གི་བྱ་འགུལ་གཙོ་བོ་ཞིག་རེད། བཤད་ཡུལ་ནི་མགོ་ཁྲིད་དང་དགེ་གྲོགས། སློབ་གསོ་ཞིབ་འཇུག་པ་སོགས་སོ། ། བཤད་སྟངས་ལ་གསུམ་བཤད་དང་། བཞི་བཤད། ལྔ་བཤད། དྲུག་བཤད། བདུན་བཤད་སོགས་ཡོད། བཤད་པའི་དུས་ཚོད་ལ་འཁྲིད་སྦྱོར་གྱི་རྗེས་དང་། དཔེ་ཁྲིད་ཀྱི་རྗེས། དཔྱད་བརྗོད་ཀྱི་རྗེས་བཅས་གསུམ་ཡོད། འཁྲིད་བཤད་ཀྱི་བྱ་འགུལ་འདི་ནི་གསར་དུ་དར་བའི་སློབ་གསོའི་བྱ་འགུལ་ཞིག་ཡིན་ཕྱིར། བཤད་བྱའི་རྣམ་གྲངས་ཀྱི་ཐད་ནས་གསུམ་བཤད་དང་བཞི་བཤད་སོགས་མང་པོ་ཞིག་ཡོད་པ་ལས། འདི་ནི་བདེན་གྱི། གཞན་ནི་གཏི་མུག་གོ། ཞེས་སུས་ཀྱང་བརྗོད་དཀའ།

འཁྲིད་བཤད།
འཁྲིད་བཤད་དེ་དཔེ་ཁྲིད་བཤད་པ་ནི་དཔེ་ཁྲིད་ཇུས་འགོད་དང་དེའི་གཞུང་ལུགས་ཀྱི་རྒྱབ་བརྟེན་བཤད་པར་གོའོ། ། འདི་ནི་སློབ་ཁྲིད་ཞིབ་འཇུག་དང་དགེ་རྒན་གསོ་སྦྱོང་གི་བྱ་འགུལ་གཙོ་བོ་ཞིག་རེད། བཤད་ཡུལ་ནི་མགོ་ཁྲིད་དང་དགེ་གྲོགས། སློབ་གསོ་ཞིབ་འཇུག་པ་སོགས་སོ། ། བཤད་སྟངས་ལ་གསུམ་བཤད་དང་། བཞི་བཤད། ལྔ་བཤད། དྲུག་བཤད། བདུན་བཤད་སོགས་ཡོད། བཤད་པའི་དུས་ཚོད་ལ་འཁྲིད་སྦྱོར་གྱི་རྗེས་དང་། དཔེ་ཁྲིད་ཀྱི་རྗེས། དཔྱད་བརྗོད་ཀྱི་རྗེས་བཅས་གསུམ་ཡོད། འཁྲིད་བཤད་ཀྱི་བྱ་འགུལ་འདི་ནི་གསར་དུ་དར་བའི་སློབ་གསོའི་བྱ་འགུལ་ཞིག་ཡིན་ཕྱིར། བཤད་བྱའི་རྣམ་གྲངས་ཀྱི་ཐད་ནས་གསུམ་བཤད་དང་བཞི་བཤད་སོགས་མང་པོ་ཞིག་ཡོད་པ་ལས། འདི་ནི་བདེན་གྱི། གཞན་ནི་གཏི་མུག་གོ། ཞེས་སུས་ཀྱང་བརྗོད་དཀའ། ཡིན་ན་ཡང། ཡོངས་གྲགས་ལྟར་ན། སྤྱིའི་སྒྲོམ་གཞི་ནི་གཤམ་གསལ་ལྟར་རོ། །

1_1  སློབ་དེབ་བཤད་པ།

ཀ སློབ་དེབ་དང་སློབ་ཚན་ངོ་སྤྲོད།

ཁ། སློབ་ཁྲིད་ཀྱི་དམིགས་ཡུལ།

ག སློབ་ཁྲིད་ཀྱི་གཙོ་གནད་དང་དཀའ་གནད།

1_2  འཁྲིད་ཐབས་བཤད་པ།

a. སློབ་ཚན་ངོ་སྤྲོད།
ཆེ་བ་བཞི་ལྡན་གྱི་འཆད་ཐབས་ལས་ཆོས་ཀྱི་ཆེ་བ་བརྗོད་པའི་འཆད་ཐབས་དང་། བཀྲ་ཤིས་རྟགས་བརྒྱད་ཀྱི་འཆད་ཐབས་ལས་སྤྲོ་བ་བསྐྱེད་པའི་ཡན་ལག་ཏུ་ཕན་ཡོན་གྱི་འབྲས་བུ་སྟོན་པ་ཞེས་པའི་འཆད་ཐབས་སོགས་བེད་སྤྱོད་བཏང་ནས་སློབ་ཚན་གྱི་རིན་ཐང་དང་། གལ་ཆེན་རང་བཞིན་ངོ་སྤྲོད་བྱ་དགོས།

b. རྩོམ་པ་པོ་ངོ་སྤྲོད།

ཆེ་བ་བཞི་ལྡན་གྱི་འཆད་ཐབས་ལས་རྩོམ་པ་པོའི་ཆེ་བ་བརྗོད་པའི་འཆད་ཐབས་ལ་བརྟེན་ནས་རྩོམ་པ་པོའི་ཡོན་ཏན་ངོ་སྤྲོད་བྱས་ཏེ། སློབ་མའི་དང་བ་རྩོམ་པ་པོའི་ཕྱོགས་སུ་འདྲེན་དགོས། འདི་ནི་རྩོམ་པ་པོ་ངོ་སྤྲོད་བྱེད་པའི་སྐབས་སུ་འགྲུབ་དགོས་པའི་འགན་ཁུར་གཉིས་ཡིན་ནོ། །

c. རྩོམ་གྱི་རིགས་སམ་ལུས།

འཆད་ཐབས་རྣམ་བཞི་ལས་མཚན་ཉིད་ཀྱིས་འཆད་པ་ཞེས་པའི་འཆད་ཐབས་ལ་བརྟེན་ནས་རྩོམ་གྱི་རིགས་ཏེ། ཇི་བཞིན་བརྗོད་པའི་རྩོམ་ཡིག་གམ། གསལ་བཤད་རྩོམ་ཡིག ། ཡང་ན་དཔྱད་བརྗོད་རྩོམ་ཡིག་གང་ཡིན་ན་དེ་ཉིད་ངོ་སྤྲོད་བྱ་དགོས། ཡང་ན་རྩོམ་གྱི་ལུས་ཏེ། སྙན་ངག་གམ། སྒྲུང་གཏམ། ལྷུག་རྩོམ། ཟློས་གར་འཁྲབ་གཞུང་། ལེགས་བཤད། བསླབ་བྱ། མགུར་མ་སོགས་ལས་གང་ཡིན་ན་དེ་ཉིད་ངོ་སྤྲོད་བྱ་དགོས་སོ། །

d. སློབ་ཚན་གྱི་འགྲེལ་བ་དང་དབྱེ་ཞིབ།
འཆད་ཐབས་ཡན་ལག་གསུམ་ལྡན་ལས་ཚིག་དོན་ངེས་པའི་ཡན་ལག་ཏུ་ངག་དོན་འགོད་པ་ཞེས་པའི་འཆད་ཐབས་དང་། གནད་དོན་ངེས་པའི་ཡན་ལག་ཏུ་སྤྱི་དོན་བཤད་པ་ཞེས་པའི་འཆད་ཐབས། རྩོད་པ་འཕེལ་བའི་ཡན་ལག་ཏུ་མཐའ་དཔྱོད་སྤྲོ་བ་ཞེས་པའི་འཆད་ཐབས། གཞན་ད་དུང་། རྣམ་གྲངས་ཀྱིས་འཆད་པ་དང། མཚན་ཉིད་ཀྱིས་འཆད་པ། ངེས་ཚིག་གིས་འཆད་པ། རབ་ཏུ་དབྱེ་བས་འཆད་པ་སྟེ། འཆད་ཐབས་རྣམ་བཞི་དང་། ལུང་འདྲེན་པའི་འཆད་ཐབས། ཞུམ་རྒོད་རྨུགས་གསུམ་སེལ་བའི་འཆད་ཐབས། གང་ལ་གང་འཚམ་གྱི་འཆད་ཐབས། འཆད་ཐབས་ལུགས་གཉིས་མ་སོགས་སྤྱད་ནས་སློབ་ཚན་ལ་འགྲེལ་བ་དང་དབྱེ་ཞིབ་བྱ་དགོས།

1_3  སློབ་ཐབས་བཤད་པ།

སློབ་སྦྱོང་གི་གྲུབ་འབྲས་ལེགས་མིན་ནི་སློབ་སྦྱོང་གི་གོམས་སྲོལ་ལེགས་མིན་གྱི་རྗེས་སུ་འགྲོ་ལྡོག་བྱེད་པ་ཡིན་ཕྱིར། སློབ་སྦྱོང་ལས་བྱུང་བའི་གོམས་སྲོལ་ཁག་ལ་སྦྱང་བརྩོན་བྱས་ནས་རང་ཉིད་ལ་རང་ཉིད་ཀྱི་ཐུན་མོང་མ་ཡིན་པའི་སློབ་སྦྱོང་གི་གོམས་སྲོལ་ཞིག་ཆགས་པར་བྱས་པའི་རྨང་གཞིའི་སྟེང་། སློབ་སྦྱོང་གི་བྱེད་ཐབས་ཡག་ཤོས་དག་བེད་སྤྱོད་གཏོང་དགོས། ང་ཚོས་ཐོག་མར་རྒྱལ་ཁབ་ཕྱི་ནང་གི་སློབ་སྦྱོང་བྱེད་ཐབས་མང་པོར་སློབ་སྦྱོང་དང་ཞིབ་འཇུག་བྱས་ཏེ། རང་ཉིད་ལ་ཕན་ངེས་ཡིན་པའི་བྱེད་ཐབས་ཏེ། བློ་ངོར་ཤེས་བྱའི་སྒྲོམ་གཞི་ནི། བཟོས་ཏེ་ཤེས་བྱ་གསོག་པར་བྱེད། ། ཅེས་པ་ལྟ་བུ་དང་། རང་གི་རྒྱུད་ལ་རྟོག་ཞོར་དུ། ། རིག་པའི་གནས་ལ་འབད་པས་འཇུག ། ཅེས་པ་ལྟ་བུ། ཉན་པའི་སྐྱོན་རྣམས་ཡོངས་སྤངས་ཏེ། ། ཤེས་འདོད་བསམ་པས་ལེགས་པར་ཉན། ། ཞེས་པ་ལྟ་བུ། ཕྱི་རོལ་སྣོད་བཅུད་སློབ་དེབ་ཏུ། ། བཟུང་ནས་བསླབས་ན་ཕན་ཡོན་ཆེ། ། ཞེས་པ་ལྟ་བུ་སོགས་བདག་གིར་བཟུང་ཞིང་སློབ་སྦྱོང་གི་སྐབས་དང་སྐབས་སུ་གང་འོས་ཀྱིས་བེད་སྤྱོད་གཏོང་དུ་འཇུག་དགོས།

1_4 སློབ་ཁྲིད་ཀྱི་གོ་རིམ་བཤད་པ།

ངག་ཉུང་དོན་འདུས་ཚིག་གསལ་གྱི་ལམ་ནས་སློབ་ཁྲིད་ཀྱི་གོ་རིམ་གཙོ་བོ་དང་། དེའི་ཚན་རིག་རང་བཞིན་སོགས་བརྡ་སྤྲད་པར་བྱའོ། །

1_5 སྒོ་སམ་ཇུས་འགོད་བཤད་པ།

ལྟ་བདེ་བ་དང་མིག་ལ་མཛེས་པ། ཡིད་ལ་གཟུང་སླ་བ་སོགས་སུ་ཇི་ལྟར་བསྒྱུར་ཡོད་པའི་སྐོར་བཤད་དགོས། གཞན་ད་དུང་ཡོལ་རས་ཡོད་ན་དེ་ཉིད་ཇི་ལྟར་སྤྱོད་པའི་ཚུལ་ཡང་བརྗོད་དགོས།
གོང་དུ་སྨྲས་པ་ལྟར་དུ་འཁྲིད་བཤད་བྱས་ན་ཁེབས་རྒྱ་ཆེ་ཞིང་གནད་ཀ་ཟིན་ཡོད་པར་འདོད། དེ་ཕྱིར། དགེ་གྲོགས་རྣམས་ཀྱིས་འདི་ལ་བསམ་གཞིག་བཏང་སྟེ། འཐད་ན་ལག་བསྟར་དང་མིན་ན་བཤད་ལུགས་གཞན་ལྟར་བྱ་དགོས།